
PARLAMENTUL ROMÂNIEI

CAMERA DEPUTAŢILOR

	Comisia juridică, de  disciplină  şi imunităţi

Nr. 31/948

	Comisia pentru administraţie publică, amenajarea teritoriului şi echilibru ecologic
 Nr. 26/414


                                                       Bucureşti,  1 noiembrie 2011                                                                                                                                                                                    
BIROUL PERMANENT

AL

CAMEREI DEPUTAŢILOR

           
Vă înaintăm, alăturat, RAPORTUL COMUN asupra propunerii legislative pentru modificarea art. 9 şi 15 din Legea nr.393/2004 privind statutul aleşilor locali, trimisă spre dezbatere în fond, Comisiei juridice, de disciplină şi imunităţi şi Comisiei pentru administraţie publică, amenajarea teritoriului şi echilibru ecologic cu adresa nr. Pl x-  535 din 11 octombrie 2011, înregistrată sub nr.31/948 din 13 octombrie 2011, respectiv, sub nr.26/414 din 12 octombrie  2011.  
            În raport de obiectul şi conţinutul său, propunerea legislativă face parte din categoria legilor organice.

           PREŞEDINTE                                     PREŞEDINTE                                                                                                                                                                                                            

                         Daniel BUDA                                  Vasile GHERASIM



PARLAMENTUL  ROMÂNIEI

CAMERA DEPUTAŢILOR

	Comisia juridică, de  disciplină  şi imunităţi

Nr. 31/948 din 13 octombrie 2011

	Comisia pentru administraţie publică, amenajarea teritoriului şi echilibru ecologic
 Nr.26/414 din 12 octombrie 2011


                                                                                                            Pl - x 535/2011
RAPORT  COMUN
asupra 

     În conformitate cu prevederile art. 95  din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi  şi Comisia pentru administraţie publică, amenajarea teritoriului şi echilibru ecologic au fost sesizate spre dezbatere, în fond, cu propunerea legislativă pentru modificarea art. 9 şi 15 din Legea nr.393/2004 privind statutul aleşilor locali, trimisă cu adresa nr. Pl-x 535 din 11 octombrie 2011 şi înregistrată cu nr.31/948 din 13 octombrie 2011 şi, respectiv, sub nr.26/414 din 12 octombrie 2011. 

    Potrivit prevederilor art. 75 din Constituţia României, republicată şi ale art. 92 alin. (8) pct.2 din Regulamentul Camerei Deputaţilor, republicat, Camera Deputaţilor este  prima Camera sesizată.
    Consiliul Legislativ a avizat favorabil, cu observaţii şi propuneri, iniţiativa legislativă, conform avizului nr. 1044 din 6 octombrie 2011.

    Propunerea legislativă supusă dezbaterii are ca obiect de reglementare modificarea art. 9 şi 15 din Legea nr.393/2004 privind statutul aleşilor locali, cu modificările şi completările ulterioare. Potrivit Expunerii de motive, se doreşte ca încetarea mandatului unui ales local pentru săvârşirea unor fapte penale să nu fie condiţionată de modalitatea de executare a pedepsei, privativă sau nu de libertate, ci să ţină cont de integritatea şi probitatea  legală şi morală a acelei persoane.


     În conformitate cu prevederile art. 61 şi 63 din Regulamentul Camerei Deputaţilor, republicat, membrii Comisiei juridice, de disciplină şi imunităţi şi membrii Comisiei pentru administraţie publică, amenajarea teritoriului şi echilibru ecologic au examinat propunerea legislativă mai sus menţionată în şedinţe separate. Comisia pentru administraţie publică, amenajarea teritoriului şi echilibru ecologic a dezbătut iniţiativa legislativă în data de 25 octombrie 2011, iar Comisia juridică, de disciplină şi imunităţi a dezbătut propunerea legislativă în şedinţa din 1 noiembrie 2011.

   Din numărul total de 23 de membri ai Comisiei juridice, de disciplină şi imunităţi au participat la dezbateri 18 deputaţi. Din numărul total de 29 de membri ai Comisiei pentru administraţie publică, amenajarea teritoriului şi echilibru ecologic au participat la dezbateri 28 deputaţi.


   La dezbateri au participat, în calitate de invitaţi,  doamna Lidia Barac, secretar de stat în Ministerul Justiţiei şi doamna Irina Alexe, şef Departament Relaţia cu Parlamentul  din Ministerul Administraţiei şi Internelor.


   Cu ocazia dezbaterilor s-a constatat că
iniţiativa legislativă nu are în vedere forma actuală a Legii nr. 393/2004 privind Statutul aleşilor locali, respectiv nu include lit. h1), introdusă prin Legea nr. 249/2006, la textul propus pentru alin. (2) al art. 15 nu este cuprinsă lit. g), de asemenea introdusă prin Legea nr. 249/2006. De asemenea, iniţiativa legislativă nu respectă normele de tehnică legislativă impuse obligatoriu prin dispoziţiile Legii nr. 24/2000 privind normele de tehnică legislativă pentru elaborarea actelor normative. 

   Având în vedere cele constatate, membrii celor două comisii au hotărât, cu unanimitate de voturi, să supună plenului Camerei Deputaţilor, respingerea  propunerii legislative pentru modificarea art. 9 şi 15 din Legea nr.393/2004 privind statutul aleşilor locali.
     În raport cu obiectul şi conţinutul reglementării, propunerea legislativă face parte din categoria legilor organice.

   PREŞEDINTE ,                                   PREŞEDINTE,

  Daniel BUDA                                  Vasile GHERASIM
      SECRETAR,                                                SECRETAR,

          Gabriel ANDRONACHE                                Gheorghe CIOCAN
Consilier,                                                                                            Consilier
  Paul Şerban                                                                                        Sofia Chelaru

